b"\n_START_ARTICLE_\nJos\xc3\xa9 Domingo Dom\xc3\xadnguez\n_START_SECTION_\nBiografia i obra\n_START_PARAGRAPH_\nDurant la seva infantesa, Jos\xc3\xa9 Domingo va llegir c\xc3\xb2mics de Mortadel\xc2\xb7lo i Filem\xc3\xb3 i de Spiderman. Quan tenia vuit anys la seva fam\xc3\xadlia es va mudar a Ferrol, ciutat en la qual es va veure immers en la febre de Bola de Drac._NEWLINE_Mentre estudiava a la Universitat de Salamanca tamb\xc3\xa9 va con\xc3\xa9ixer el c\xc3\xb2mic franco-belga.\n_START_SECTION_\nObra\n_START_PARAGRAPH_\nQuan va acabar els seus estudis universitaris va anar a viure a La Corunya, a on va contactar amb el nou c\xc3\xb2mic gallec i va passar a formar part del col\xc2\xb7lectiu Polagia. En aquesta \xc3\xa8poca, mentre treballava com a dibuixant a Dygra, va coordinar la revista Barsowia en la que hi va publicar la seva s\xc3\xa8ria Euclides Mortem i Dolmen Editorial va publicar la seva primera obra llarga, Cuimhne: el fuego distante, guionitzada per Kike Benlloch. Jos\xc3\xa9 Domingo abans havia publicat historietes curtes en diferents fanzines i revistes locals i nacionals com Dr. Panceta, Haima, Carne L\xc3\xadquida, Cthulhu i Petranca. _NEWLINE_A finals de 2011 va publicar Aventuras de un oficinista japon\xc3\xa9s a Bang Ediciones amb la que va guanyar el premi a la millor obra nacional del Sal\xc3\xb3 Internacional del C\xc3\xb2mic de Barcelona de 2012  i el 2014 va ser nominat a la categoria internacional dels Premis Eisner.  El 2013 Astiberri Ediciones li va editar l'obra de car\xc3\xa0cter humor\xc3\xadstic protagonitzada pel professor Domenikus, Conspiraciones. En aquesta obra, l'autor repassa totes les teories de la conspiraci\xc3\xb3 i els mites sobre la dominaci\xc3\xb3 mundial._NEWLINE_Va treballar a Dygra Films com a dissenyador de personatges i dibuixant de l'storyboard de la producci\xc3\xb3 Holy Night! abans de ser un porofessional gr\xc3\xa0fic freelance."